Besançon
Store norske leksikon,Geografi,Verdens geografi,Europa,Frankrikes geografi
Besançon er en by i Frankrike, i regionen Bourgogne-Franche-Comté, hovedstad i departementet Doubs, ved elven Doubs. Byen har 115 934 innbyggere (2017).
Byen er senter for den franske urindustrien. Det finnes også maskin-, tekstil- og lærindustri i byen. Universitetet i Besançon ble grunnlagt i 1691. Byen ble erkebispesete på 300-tallet.Sentrum av byen ligger på en halvøy dannet av Doubs, med vakre kaier og promenader langs elvebreddene. Citadellet, bygd på 1600-tallet, ligger på en 118 m høy klippe. Byen og festningen har hatt stor strategisk betydning på grunn av beliggenheten ved den burgundiske port. Det finnes ruiner av romersk triumfbue, amfiteater, viadukt med mer. Domkirken i byen ble påbegynt på 300-tallet, og har er senere ombygd flere ganger.Besançon het i romernes tid Vesontio, og var sequanernes hovedstad. Byen tilhørte Burgund, og var fra 1184 en selvstendig by innen Franche-Comté, som ble fransk i 1674. Besançon er fødested til Victor Hugo og Pierre-Joseph Proudhon. Les mer i Store norske leksikon Frankrike Frankrikes geografi Frankrikes historie